25 મેના રોજ કોબ્રાપોસ્ટે ઇન્વેસ્ટિગેટિવ વેબ પોર્ટલ જાહેર ડોમેનમાં ખુલ્લુ મુક્યું. જેમાં બીજા ભાગને ઓપરેશન 136 નામ આપ્યુ છે. આ આંકડો પ્રેસ ફ્રીડમ ઇન્ડેક્સના વર્લ્ડ રેંકીંગમાં ભારતીય મીડિયાની સ્થિતિ (200માં સ્થાનેથી નીચે ઉતરીને 138થઈ છે) દર્શાવે છે. પહેલા ભાગમાં કોબ્રાપોસ્ટે એક સ્પાય કેમેરાનો ઉપયોગ કરીને 17 મીડિયા હાઉસનું સ્ટિંગ ઓપરેશન કર્યું હતું. શ્રીમદ્ ભગવદ ગીતા પ્રચાર સમિતિ નામની નકલી સંસ્થાના "આચાર્ય અટલ" બનીને પત્રકાર આ મીડિયા હાઉસના માર્કેટિંગ અને એડવર્ટાઈઝિંગના કર્મચારીઓને મળ્યા હતા. તેમણે ધાર્મિક લેખ દ્વારા સોફ્ટ હિંદુત્વને ફેલાવવા, ત્યારબાદ વિરોધ પક્ષના નેતાઓ વિશે ટિકાત્મક અને વ્યંગાત્મક લેખ લખવા અને ત્યારબાદ સંઘ પરિવારમાં ધ્રુવીકરણ દ્વારા મજબૂત હિંદુ તરફી લેખો લખવા જગ્યા ફાળવવાના બદલામાં મોટી રકમની ઓફર કરી હતી. કોઈ ડીલ પર સહી નહોતી થઈ પરંતું એ તો પ્રતિપાદિત થઈ ગયુ કે મીડિયા હાઉસમાંથી કોઇ વ્યક્તિ આ પ્રકારની ચર્ચામાં જોડાવા માટે તૈયાર હતી અને એટલું પૂરતું હતું.